وتەبێژی بەرگری شارستانی هەولێر رایگەیاند، تیمەکانیان ئاگادارکراونەتەوە کە ماڵێک ویستویەتی تانکی غازەکەی هەڵبگرێت و لەکاتی هەڵگرتن غازێکی زۆری لێچووە و بەهۆیەوە بۆنی غاز بڵاوبووەتەوە و گه‌ڕه‌كه‌كه‌ چۆڵكراوه‌.
سەرکەوت کاڕەش، وتەبێژی بەرگری شارستانی هەولێر ئاماژه‌ی به‌وه‌شدا، رووداوەکە لە گەڕەکی خانزاد بووە و ئەو کۆمپانیایه‌ی چووە بۆ هەڵگرتنەوەی تانکی غازەکە کۆنترۆڵیان لەدەستداوە و غازێکی زۆری لێ چووە و گەڕەکە چۆڵکراوە.
به‌پێی زانیارییه‌كان، دوای کاتژمێرێک لە رووداوەکە هێشتا بۆنی غاز لە گەڕەکەدا ماوەتەوە و خەڵکی گەڕەکەکە هێشتا نەگەڕاونەتەوە.
بەرگری شارستانی هەولێر راشیگەیاندووە، لە ئێستادا هیچ مەترسییەک نەماوە لە گەڕەکەکە و دۆخەکە کۆنتڕۆڵکراوە.
ئەمەش لە کاتێکدایە، بەهۆی غازی ئێڵ پی جی یەوە، لەماوەی رابردوودا دوو تەقینەوە روویدا و بەهۆیەوە لە سلێمانی 15 کەس گیانیان لەدەستدا و لە دهۆکیش لە بەشە ناوخۆییەک تەقینەوە روویدا و شەش کەس گیانیان لەدەستدا.
هاوكات ئەمڕۆ چوارشەممە وەزارەتی سامانە سروشتییەکانی حکومەتی هەرێم رایگەیاند، داوا لە هاوڵاتیان دەکەن خۆیان لە بەکارهێنانی سیستەمی غاز بەدووربگرن، تا لە رێگای لیژنە تایبەتەکانەوە کاری پێویست ئەنجام دەدرێت بۆ دڵنیابوون لە سه‌لامەتی بەکارهێنان.
AM:12:02:24/11/2022
ئه‌م بابه‌ته 1092 جار خوێنراوه‌ته‌وه‌‌
لێرەوە کۆمێنت بنوسە لە فەیسبوک دەردەکەوێت
ئەمریكا سزای چەند دامەزراوە و كۆمپانیایەكی چینی دەدات
پۆلیسی هەولێر: لێکۆڵینەوە لە کوژرانی موقەدەم ئەسعەد دەکەین
دەستەی دەستپاکی: ئەمساڵ لە هەرێمی کوردستان 77 دۆسیە لە دادگاکان یەکلایی کراونەتەوە
هەواڵی پەیوەندیدار
زۆرترین خوێندراو
میدیای یه‌كێتی: عه‌دنان موفتی خەڵاتی كەسایەتی پاكی وەرگرت
جێگری فه‌رمانده‌ی فه‌وج له‌ هێزه‌كانی پاسه‌وانی پاڵاوتگه‌ نه‌وتییه‌كان له‌ هه‌ولێر كوژرا
به‌شێكی‌ هه‌ستیاری‌ وه‌زاره‌تی‌ ناوخۆی‌ هه‌رێم سوتا
بەھای دیناری عێراقی بەرامبەر دۆلاری ئەمریکی زیاتر دابەزی
وتەبێژی ناوچەی یەکی پاسەوانی سنوور: دامەزراندن بۆ پاسەوانی سنوور تەنیا بۆ خەڵکی هەرێمی کوردستان دەبێت